توماس متیو کروکس

توماس متیو کروکس (اینگیسی جه: Thomas Matthew Crooks)، (بزائۀ: 2003 سپتامبر مایِ 20- بمردۀ: 2024 ژوئیه مایِ 13) اتِ آمریکایی مردی بی‌یه کا خاسّه، دونالد ترامپ، آمریکایی 45مین رئیس جمهور ره ترور هاکنه. دونالد ترامپ پنسیلوانیا یِ باتلر دله دَیّه شه انتخاباتی کمپین (2024 آمریکای ریاست جمهوری) وسّه سوخنرانی کرده کا 3-4 دیقه بگذشته کا هین اتفاق دکته.

 زیوش 
توماس متیو کروکس پنسیلوانیا یِ بثل پارکِ آدم  بی‌یه. کروکس بثل پارکِ دبیرستان دله نوم بنویشته و اونجه جه فارغ تحصیل بیّه.

14 ژوئیه (2024) گدری، اف‌.بی.آی ونه نوم ره بورده و باته کا وه بی‌یه کا خاسّه دونالد ترامپ ره ترور هاکنه.

کروکس، شه نوم ره جمهوری‌خا ثبت هاکرد بی‌یه.

کروکس، دِ ما داشته تا بوره ترور هاکردنه وسّه اقدام هاکنه، شه دیپلم‌سری (=کاردانی) مدرک ره الیگنی شهرسّونِ منطقه‌ای کالجِ جه بهیته. وه شه منطقه یِ اتِ آسایشگا دله dietary aide (= اتِ سلامت کاراشناس ره گنّه کا ونه کار این هسّه که کومک هاکنه، ناخِش و نخارِ آدمون وسّه بخردنی دِرِس هاکنن و بَپِجِن) بی‌یه و اونجه کایری کرده. اف.بی.آی باته که تاسا هِچی کا سراق هاده وه روانی موشکل داشته پی‌دا نکردنه. آمریکا یِ دفاع وزارت دی باته که وه نظامی سابقه ناشته. البته، اتِ کس که قدیما ونه هم‌کلاسی بی‌یه، باته که وه دوس داشته که بوره نظامی خدمت هاکنه تا اِتی بتونده کالج تحصیلات ره دسرسی داره. وه اقلا 1 سال بی‌یه که شه منطقۀ دله اتا شلیک و گلیله درهاکردن کلاب دله عضویت داشته.

کروکس ره، اته آمریکا یِ مخفی سرویسِِ اسنایپر بکوشته. وه جرم و خِلافِ سابقه ناشته. ونه نَشِ جه اَتی عکس بریم بموئه که سراق دنه ونه تن اتِ تی-شرت دیّه کا دیمولیشِن رنچ پمتی محصول هسّه، اتِ یوتیوبِ کانال کا تفنگ و گرمِ سلاح ره تبلیغ کانده.

 منبع 

 22 نوروزه مایِ 1535 تبری، این ولگ اینگلیسی ویکی‌پدیا جه ترجمه بیّه.
رج:2003 بزائه‌ئون
رج:2024 بمرده‌ئون
رج:دونالد ترامپ